A parancs: korrektúrához anyagok
Hajnóczy Péter, iratgyűjtő kéziratokkal, gépiratokkal, kottával és újságkivágatokkal HP00216
Péter Hajnóczy, manuscript and typescript in one folder, HP00216
Sötét volt.
A parancs című szöveg két példánya gépiratban, mindkettő hiányos. Az iratgyűjtő továbbá tartalmazza A parancsban kollázsként megjelenő idézetek némely forrását: reklámokat, újságkivágatokat és egy kottát. Valamint egyéb betéteket a szerző kéziratos jegyzeteiként.
Az iratgyűjtő tartalmazza a Szegedi Hajnóczy Péter Hagyatékgondozó Műhely jelzeteinek jegyzékét is 2010. 10. 22-i dátummal.
A meglévő jelzetek alapján valószínűsíthető, hogy az alábbiakkal ellátott dokumentumok hiányoznak: 5/4/1; 5/4/5; 5/4/7; 5/4/8; 5/1; 5/3.
A dokumentumegység része volt az 5/3-as jelzettel ellátott A parancs feliratú mappának, de célszerűbbnek látszott két részre tagolni a teljes iratcsomót: a kollázsanyagokat és jegyzeteket tartalmazó jelen tételre, valamint a tisztázatokat tartalmazó mappára. Az utóbbi azonosítója: Q350205.
A mappa anyagai között volt megtalálható egy másik iratcsomó jelzettel ellátott kéziratlapja is, ám ez feltehetően nem tükröz szerzői szándékot, az anyag mozgatásakor, rendezésekor kerülhetett ide. Ezt jelzi az is, hogy a Szegedi Hajnóczy Péter Hagyatékgondozó Műhely által adott jelzet (1/4/5) nem illeszkedik az iratgyűjtő fragmentumainak jelzeteihez. A füzetlapot tartalmazó kéziratcsomó azonosítója: Q470362